Source: http://dincolodesport.eu/csm-ia-tot-de-la-vardar-skopje/
Timestamp: 2018-05-24 15:40:29+00:00

Document:
CSM ia tot de la Vardar Skopje - Dincolo de sport
Sportul Snagov vrea să ia brandul FC Brașov!
Ca la noi, la nimeni! Stadionul din Arad, inaugurat, dar neterminat
Real Madrid – Liverpool, cine va fi Regina Europei?
Steaua a egalat Dinamo, iar decisivul se joacă pe 30 mai
Sală polivalentă cu 3500 de locuri la Turda!
Dinamo poate deveni campioană în această seară!
HCM Rm. Vâlcea s-a întărit! A transferat jucătoare de națională
România – Macedonia se joacă în sala Horia Demian din Cluj! S-au pus în vânzare biletele
CFR Cluj: Pleacă Manea, vine Băluță?
CSM ia tot de la Vardar Skopje
Dragana Cvijic, Jovanka Radicevic şi Andrea Lekic au semnat cu CSM Bucureşti, urmânbd să evolueze pentru campioana României începând din sezonul 2018-2019. Toate cele trei jucătoare vor veni în România de la Vardar Skopje.
Cele trei jucătoare au sosit vineri seara în Bucureşti şi au semnat în prezenţa impresarilor, astfel: Dragana Cvijic – un an de zile, iar Andrea Lekic şi Jovanka Radicevic – contracte pe 2 ani.
Toate cele trei handbaliste au CV-uri impresionante, fiind inclusiv câştigătoare ale Ligii Campionilor.
„Îmi doresc tot ce este mai bun pentru acest club şi, în acest caz, pentru această minunată echipă de handbal pe care o avem. Negocierile nu au fost dificile, am ajuns rapid la un acord şi mă bucură faptul că ne-au ales pe noi”, a declarat Gabriella Szabo, directorul general al clubului.
Andrea Lekic: „Am ales CSM pentru că este unul dintre cele mai mari cluburi din Europa şi îşi doresc să cucerească Liga Campionilor în fiecare an. Aceasta este ambiţia mea principală şi sunt foarte încântată că o să evoluez alături de atâtea jucătoare bune. Cunosc o mare parte din viitoarele colege şi sunt convinsă că mă vor ajuta să mă adaptez cât mai repede. Am auzit o mulţime de lucruri frumoase despre Bucureşti şi abia aştept să descopăr oraşul.”
Dragana Cvijic: „Am fost foarte aproape de un transfer la CSM Bucureşti anul trecut, dar am decis să merg la Vardar. Sunt foarte fericită de alegerea mea de acum deoarece o să avem o echipă foarte puternică în următorul sezon. Atmosfera în sală e incredibilă, îmi amintesc de la Bucharest Trophy şi mă bucur că o să joc într-o ţară care trăieşte pentru handbal. Am venit aici pentru că vreau să câştig Liga Campionilor, acesta este obiectivul meu şi sunt sigură că putem obţine această performanţă.”
Jovanka Radicevic: „Sunt foarte fericită că o să fac parte din cea mai bună echipă şi că o să joc alături de cea mai bună jucătoare din lume. E un club nou pentru mine, am ambiţii mari şi obiective pe măsură. O să dau tot ce am mai bun pentru această echipă. Am avut ocazia să joc împotriva CSM-ului la Bucureşti, iar fanii au făcut o atmosferă incredibilă şi ne-a fost greu să jucăm cu presiunea sălii. Sunt oameni înnebuniţi după handbal şi abia aştept să joc cu un asemenea public în spate, care să ne încurajeze în permanenţă. Cred că oricărei echipe îi este greu să joace la Bucureşti.”
Prin transferul celor trei jucătoare, CSM Bucureşti şi-a conturat în mare măsură echipa pentru sezonul 2018-2019. Singurele incertitudini sunt Isabelle Gullden şi Line Jorgensen, jucătoare pe care campioana României doreşte să le păstreze în lot, dar care au oferte şi de la Brest, respectiv Esbjerg.
Portari: Paula Ungureanu, Jelena Grubisic
Extreme stânga: Majda Mehmedovic, Iulia Curea
Interi stânga: Cristina Neagu, Bianca Bazaliu, Sabina Jacobsen
Centri: Isabelle Gullden, Andrea Lekic
Interi dreapta: Amanda Kurtovic, Line Jorgensen
Extreme dreapta: Aneta Udriştioiu, Jovanka Radicevic, Nathalie Hagman
Pivoţi: Oana Manea, Dragana Cvijic, Marit Malm Frafjord
Jucătoarele cu ”italic” sunt cu semnul întrebării dacă vor continua sau nu la CSM Bucureşti.
Similar cu acestacsm bucurestifeaturedhandbalskopjetransfer
danielmai 23, 2018
danielmai 22, 2018
Dinamo – Steaua, episodul 2, miercuri
Handbalmai 14, 2018
La Mulți Ani, Răzvan Pîrcălabu!
Luptemai 17, 2018
CSM Botoșani are proiecte dar și nevoie de susținere financiară
Handbalmai 1, 2018
Vineri se alege noul președinte al F.R. de Scrimă! Loredana Dinu a fost în direct la Sport.ro
Scrimaaprilie 25, 2018
Mihai Leu a vizitat Liceul “Henri Coandă” din Arad: “Sper că le-am făcut o surpriză plăcută copiiilor!”
Alte Sporturimai 24, 2018
Handbalmai 23, 2018
vedeti ca preturile au fost la fel ca la meciul…
featured fotbal handbal liga 1 romania tenis cfr cluj baschet liga 2 steaua u cluj nationala dinamo cluj liga campionilor csm bucuresti program simona halep euro 2016 halep liga nationala cupa romaniei finala formula 1 timisoara clasament gimnastica fcsb cluj-napoca rugby u-bt cluj csm oradea semifinale sferturi scrima astra transfer uta arad lot cluj arena

References: CSM 
 CSM 
 CSM 
 CSM 
 CSM 
 CSM 

CSM 
 csm 
 csm